2017. gada 28. februārī Noteikumi Nr. 109

Rīgā (prot. Nr. 10  27. §)

**Noteikumi par profesionālās darbības pārkāpumiem**

Izdoti saskaņā ar

Publisko iepirkumu likuma

42. panta astoto daļu un

Sabiedrisko pakalpojumu sniedzēju

iepirkumu likuma

48. panta trešo daļu

1. Noteikumi nosaka smagus profesionālās darbības pārkāpumus, par kuriem pasūtītājs vai sabiedrisko pakalpojumu sniedzējs var izslēgt kandidātu vai pretendentu no turpmākās dalības iepirkuma procedūrā.

2. Pasūtītājs vai sabiedrisko pakalpojumu sniedzējs, ņemot vērā iepirkuma priekšmetu vai iepirkuma procedūru, paziņojumā par līgumu vai iepirkuma procedūras dokumentos kā iemeslu kandidāta vai pretendenta izslēgšanai no dalības iepirkuma procedūrā var noteikt vienu vai vairākus šo noteikumu pielikumā minētos smagos profesionālās darbības pārkāpumus.

3. Noteikumi stājas spēkā 2017. gada 1. martā.

4. Sabiedrisko pakalpojumu sniedzēji šos noteikumus piemēro ar 2017. gada 1. aprīli.

Ministru prezidents Māris Kučinskis

Finanšu ministre Dana Reizniece-Ozola